Document ID: 32014D0370

PADOMES LĒMUMS
(2014. gada 16. jūnijs),
ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Maltas Centrālās bankas (Bank Ċentrali ta' Malta/Central Bank of Malta) ārējo revidentu
(2014/370/ES)
EIROPAS SAVIENĪBAS PADOME,
ņemot vērā Protokolu (Nr. 4) par Eiropas Centrālo banku sistēmas un Eiropas Centrālās bankas statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27. panta 1. punktu,
ņemot vērā Eiropas Centrālās bankas Ieteikumu ECB/2014/20 (2014. gada 17. aprīlis) Eiropas Savienības Padomei par Maltas Centrālās bankas ārējo revidentu (1),
tā kā:
(1)
Eiropas Centrālās bankas (ECB) un Eurosistēmas valstu centrālo banku pārskati jārevidē neatkarīgam ārējam revidentam, kuru ieteikusi ECB Padome un apstiprinājusi Eiropas Savienības Padome.
(2)
Pašreizējā Maltas Centrālās bankas (Bank Ċentrali ta' Malta/Central Bank of Malta) ārējā revidenta pilnvaru termiņš beidzās pēc 2013. finanšu gada revīzijas pabeigšanas. Tādēļ ir jāieceļ ārējais revidents laikposmam, kas sākas 2014. finanšu gadā.
(3)
Maltas Centrālā banka (Bank Ċentrali ta' Malta/Central Bank of Malta) par savu ārējo revidentu no 2014. līdz 2018. finanšu gadam ir izvēlējusies PricewaterhouseCoopers.
(4)
ECB Padome ir ieteikusi iecelt PricewaterhouseCoopers par Bank Ċentrali ta' Malta/Central Bank of Malta ārējo revidentu no 2014. līdz 2018. finanšu gadam.
(5)
Ir lietderīgi ievērot ECB Padomes ieteikumu un attiecīgi grozīt Padomes Lēmumu 1999/70/EK (2),
IR PIEŅĒMUSI ŠO LĒMUMU.
1. pants
Lēmuma 1999/70/EK 1. panta 15. punktu aizstāj ar šādu:
“15. Ar šo par Maltas Centrālās bankas (Bank Ċentrali ta' Malta/Central Bank of Malta) ārējo revidentu no 2014. līdz 2018. finanšu gadam tiek apstiprināts PricewaterhouseCoopers.”
2. pants
Šis lēmums stājas spēkā tā paziņošanas dienā.
3. pants
Šis lēmums ir adresēts Eiropas Centrālajai bankai.
Luksemburgā, 2014. gada 16. jūnijā

Labels: 2
18
4